【明報專訊】姜濤每年生日都獲姜糖(粉絲暱稱)鋪天蓋地舉行慶祝應援。為慶祝姜濤4月30日25歲生日,後援會展開「姜濤生日月」應援,除了在銅鑼灣買大型應援廣告,以及在商場設打卡佈置,正日當天請市民免費搭電車,昨日在黃色暴雨警告下,於主題公園包場舉行「海洋王國.生日慶典 Keung To Ocean Carnival 2024」,3000名姜糖齊集為姜濤預祝生日。
記者:林祖傑
攝影:鍾偉茵
姜濤後援會昨日在主題公園包場預祝偶像生日,以海洋及浪濤概念打造,公園內設有多個姜濤造型打卡點、攤位遊戲、一日限定應援Cafe、個唱服飾及相片展等。黃色暴雨警告下,姜糖齊集拍片高呼為姜濤遮風擋雨。重點節目是壽星姜濤現身切蛋糕儀式。活動開始時停雨,姜濤於下午3時50分由花姐陪同現身,姜糖即尖叫歡迎,姜濤獲安排跟「海洋王子」造型的生日蛋糕齊齊升上舞台,隨即與姜糖打招呼說:「大家好!好彩天晴喎!多謝上天,好緊張,同平時出騷及活動感覺好唔同,好多謝在場3000個和未能入場的姜糖。」
「望慢慢學習變更成熟」
被問到有什麼特別說話跟姜糖講?姜濤笑指在前來路上有想過講什麼,但好似很長氣,不知要講幾耐,「好多謝每一個支持自己的fans,覺得過去兩年對自己來講好唔同,經歷了很多,實在很不容易,有高潮低潮,甚至之前有懷疑過下一個生日會,還有大家響度嗎?真的很多謝,大家還繼續響度支持,真的很不容易,相信我現在還有很多地方做得不足夠,可以做好啲,好多時都覺得好對唔住大家,永遠和身邊朋友講,鍾意姜濤不是值得驕傲的事,回看17歲時剛參加比賽,原來已經有fans,現在25歲覺得自己年紀大,對我來講在出道短短幾年,學識了人生好多事情,希望慢慢學習變得更加成熟,亦會提醒自己要保持出道時的初心,這是在心裏不停去拉扯的過程,希望將來我老了,還可以在大家心中留下一個種子,大家可以話畀身邊人聽,有一個人曾經成功過,這個人叫姜濤,雖然是個不完美的人,只是個不斷去追尋夢想的人,希望大家身邊所有的下一代都可以能夠追尋自己的夢想,其實還有很多嘢講,真係諗唔起,我會加油!會努力話畀一啲暫時對我還有負面睇法的人聽,讓他們慢慢知道我會努力做得更加好。」
隨後姜濤切蛋糕、許願及與姜糖大合照,還特別清唱新歌《好得太過份》答謝姜糖,但表明怕忘記歌詞,獲全場姜糖打拍子支持,最終仍難逃忘詞,要姜糖幫手合唱,他唱完說:「真係唔記得歌詞!」尾聲再與姜糖玩環迴自拍,逗留20分鐘便離開,臨走時送飛吻道謝。
開直播談粉絲衝突事件
姜濤前晚突然在社交平台開直播,提及早前在機場姜糖與神徒(Anson Lo粉絲暱稱)的爭位衝突,稱很心痛粉絲,「無人希望支持自己嘅人受到委屈及受傷,唔想支持自己嘅同時受到任何傷害,因我覺得身為Artist最大責任,要帶到歡樂畀所有支持者,我喺呢行學習緊嘅,亦希望我可以做到嘅嘢。」他稱無論發生什麼事,粉絲都應該將自身安全放在第一位,他跟Anson Lo落機前已知衝突事件,感到無助和沮喪,他們有商量要點做,結果是無結果。
與Anson Lo是好朋友
姜濤為事件道歉,稱曾與Anson Lo想過是否有地方做得不夠好,才令事情發生,「如果有做得唔好嘅地方,同大家講抱歉,可能有更加好方式處理啩,但我無頭緒可以做啲乜,唯一可以做嘅,透過直播話畀大家聽,無論支持我哋定係個人,要有好身體、好心情先令你哋生活更愉快」。姜濤稱將25歲,有能力消化好多事情,叫姜糖不用擔心,亦表明現時與Anson Lo是好朋友,「我同Anson Lo因為呢啲事情唔開心過,有畀呢啲事影響,但由《造星》到現在,各自經歷好多嘢,我哋一開始係好單純嘅後生仔,出道五六年,經歷咁多嘢,我哋有互相唔理解過,但後來都知道大家因緊張我哋、惜我哋先有呢啲事發生,所以好好彩係好好嘅朋友,亦因為我哋係好朋友,先更加難過,唔知點做」。
■更多娛樂猛料 ﹕ol.mingpao.com
相關字詞﹕姜濤